หุ้น SET50 ช่วง 10 เดือน ราคาดิ่งเกือบทั้งกระดาน!
สำหรับราคาหุ้นของกลุ่ม SET50 มีทั้งหมด 50 ตัว ปรากฏชัดว่าในรอบ 10 เดือนแรกปรับตัวลงเกือบยกกระดาน โดยมีหุ้นราคาปรับตัวลงทั้งหมด 46 ตัว
สำหรับราคาหุ้นของกลุ่ม SET50 มีทั้งหมด 50 ตัว ปรากฏชัดว่าในรอบ 10 เดือนแรกปรับตัวลงเกือบยกกระดาน โดยมีหุ้นราคาปรับตัวลงทั้งหมด 46 ตัว
6 พ.ย. 2563

เส้นทางนักลงทุน
ภาพรวมตลาดหุ้นไทยช่วง 10 เดือนที่ผ่านมาพบว่าอยู่ในทิศทางปรับตัวลง !!! เพราะจากตัว SET Index เมื่อวันที่ 30 ธ.ค.62 ปิดอยู่ที่ 1,579.84 จุด แล้วหลังจากนั้นก็มีการไล่ลดลงมาเรื่อยๆ แม้ระหว่างทางจะมีความผันผวนก็ตาม สุดท้ายแล้วจนถึง ณ วันที่ 30 ต.ค. 63 มาปิดที่ระดับ 1,194.95 จุด ทั้งนี้การปรับตัวลงของ SET Index ในรอบ 10 เดือนแรกของปี 2563 ลดลงไปแล้ว 384.89 จุด หรือลดลงไป 24.36%
สืบเนื่องจากการปรับตัวลงของ SET Index เกิดจากแรงเทขายเพื่อลดความเสี่ยงออกมาอย่างหุ้นขนาดใหญ่ (กลุ่ม SET50) เป็นหลัก ด้วยภาพรวมดัชนี SET50 ปรับตัวลงในรอบ 10 เดือนราว 322.24 จุด หรือลงไป 30.16%
ทั้งนี้เกิดจากแรงกดดันต่อเนื่องในผลกระทบจากสถานการณ์การแพร่ระบาดของเชื้อไวรัสโควิด-19  มีอย่างต่อเนื่อง จนทำให้ล่าสุดทั่วโลกมีผู้ติดเชื้อมากเกือบถึง 48 ล้านรายแล้ว และยังมีท่าทีไม่หยุดระบาดจนกว่าจะมีวัคซีนต้านโควิด-19 ออกมาเป็นทางการแบบสมบูรณ์ ผนวกด้วยการชุมนุมทางการเมืองของไทยเข้ามาเป็นตัวกดดันซ้ำต่อเนื่องในช่วงที่ผ่านมา
ที่สำคัญยังคงต้องจับตาผลประกอบการของช่วงไตรมาส 3 ปี 2563 ว่าจะออกมาดีขึ้นกว่างวดไตรมาส 2 ปี 2563 หรือไม่ เพราะในช่วงไตรมาส 2 ปี 2563 ส่วนใหญ่ออกมาย่ำแย่จากพิษโควิด-19 กดดัน
สำหรับราคาหุ้นของกลุ่ม SET50 มีทั้งหมด 50 ตัว ปรากฏชัดว่าในรอบ 10 เดือนแรกปรับตัวลงเกือบยกกระดาน โดยมีหุ้นราคาปรับตัวลงทั้งหมด 46 ตัว แต่มีเพียง 3 ตัวที่ราคาหุ้นสามารถปรับตัวเอาชนะดัชนีตลาดหุ้นได้ ส่วนอีก 1 ตัวราคาหุ้นกลับไม่มีการเปลี่ยนแปลง
ทางหุ้นที่ราคาบนกระดานปรับตัวลง ได้แก่ MINT, TMB, TOP, AWC, KBANK, EGCO, KTB, SCB, IRPC, DTAC, TRUE, GPSC, BBL, WHA, CPN, BH, VGI, IVL, PTTEP, CRC, LH, BDMS, BTS, RATCH, BJC, AOT, PTTGC, PTT, TISCO, SAWAD, CPALL, BGRIM, BPP, BEM, OSP, ADVANC, TOA, TTW, MTC, SCC, GULF, EA, HMPRO, CPF, INTUCH และ GLOBAL
ส่วนหุ้นที่ราคาบนกระดานปรับตัวขึ้น ได้แก่ CBG, TU และ SCGP สำหรับในส่วนของ SCGP นั้น ด้วยเพิ่งเริ่มมีการเข้าซื้อขายเมื่อวันที่ 22 ต.ค. 63 ที่ผ่านมา ด้วยราคาไอพีโอ 35 บาท และมาด้วยมาร์เก็ตแคปขนาดใหญ่จึงทำให้เข้ามาอยู่ใน SET50 โดยปริยาย แต่ถึงอย่างไรหากวัดจากราคาหุ้นที่เข้ามาซื้อขายในตลาดรองแล้วถือว่าราคาหุ้นปิด ณ วันที่ 30 ต.ค. 63 ที่ 35.25 บาทยังแข็งแกร่งอยู่
ขณะที่ราคาหุ้นบนกระดานไม่มีการเปลี่ยนแปลง ได้แก่ KTC
…
